
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 743 

18 Αυγούστου 2004 


ΑΠΟΦΑΣΕΙ Σ 

Αριθ. 1246 

Κήρυξη ως αναδασωτέας ιδιωτικής δασικής έκτασης (δά¬ 
σος αειφύλλων πλατύφυλλων), εμβαδού 4.625,80 τετρ. 
μέτρων, στη θέση «Άγιος Κωνσταντίνος» περιφέρειας 
Δ.Δ. Λυγιάς Δήμου Ευρωστίνης, του Νομού Κορινθίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

β) Του Ν. 3200/1955 «Περί διοικητικής αποκέντρωσης» 
όπως τροποποιήθηκε και συμπληρώθηκε με το Ν.Δ. 
532/1970 και μεταγενέστερες διατάξεις. 

γ) Τηςπαρ. 1 του άρθρου 24 καιπαρ. 3 του άρθρου 117 
του Συντάγματος της χώρας μας. 

δ) Του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» και συγκεκρι¬ 
μένα των άρθρων 38 και 41, σε συνδυασμό με το άρθρο 3 
του ιδίου νόμου. 

ε) Τις διατάξεις του Ν. 3208/2003 « Προστασία των δα¬ 
σικών οικοσυστημάτων, κατάρτιση δασολογίου, ρύθμιση 
εμπράγματων δικαιωμάτων επί δασών και δασικών εν γέ- 
νει εκτάσεων και άλλες διατάξεις». 

2. Τις διαταγές του Υπουργείου Γεωργίας με αριθμ.: 
α) 160417/1180/8.7.1980, β) 182447/3049/24.8.1980. 
γ) 168692/3318/5.10.1981, δ) 85144/1468/9.9.1992, και 
ε) 60284/365/26.1.1994. 

3. Την υπ’ αριθμ. 838/2002 απόφαση του Ε' Τμήματος 
του Συμβουλίου της Επικράτειας που μας κοινοποιήθηκε 
με το υπ’ αριθμ. 105204/2793 έγγραφο του Υπουργείου 
Γεωργίας. 

4. Την υπ’ αριθμ. 1285/10.6.2004 πρόταση του Δασαρ¬ 

χείου Ξυλοκάστρου και τα συνοδεύοντα αυτήν στοιχεία, 
από όπου προκύπτει ότι η έκταση που αναφέρεται στο θέ¬ 
μα, πριν εκχερσωθεί από τον Λάμπρο Κάνιο του Αθανασί¬ 
ου, κάτοικο Δερβενιού, καλυπτόταν από θάμνους αειφύλ¬ 
λων πλατύφυλλων συγκόμωσης 60%, αποτυπώνεται στο 
από 6.4.2004 Τοπογραφικό Διάγραμμα κλίμακας 1:750 
που συνέταξε ο Δασολόγος Κωνσταντίνος Χίνος, είναι εμ¬ 
βαδού 4.625,80τ.μ., ορίζεται από τα στοιχεία (1,2,3.17, 

1) και συνορεύει γύρωθεν: 


Ανατολικά: Με Ιδιωτικό δάσος Χαλεπίου Πεύκης (υπό 
αναγέννηση λόγω πυρκαγιάς), με Ιδιωτικό δάσος Χαλεπίου 
Πεύκης και με μη δασική έκταση. 

Δυτικά: Με δάσος Χαλεπίου Πεύκης. 

Βόρεια: Με Ιδιωτικό δάσος Χαλεπίου Πεύκης (υπό ανα¬ 
γέννηση λόγω πυρκαγιάς). 

Νότια: Με Ιδιωτικό δάσος Χαλεπίου Πεύκης. 

Εμπίπτει στην παρ. 1 του άρθρου 3 σε συνδυασμό με τις 
παρ. (β, γ) του άρθρου 4του Ν.998/1979, όπως αυτός τρο¬ 
ποποιήθηκε με το Ν. 3208/2003, άρθρο 1 παρ. 3α και ως 
εκ τούτου επιβάλλεται η κήρυξη της ως αναδασωτέας, 
αποφασίζουμε: 

Κηρύσσουμε αναδασωτέα, με σκοπό την επανεγκατά- 
σταση με φυσική ή τεχνητή αναγέννηση της δασικής βλά¬ 
στησης που καταστράφηκε με παράνομη εκχέρσωση, 
από τον Λάμπρο Κάνιο κάτοικο Δερβενιού, Ιδιωτική δασι¬ 
κή έκταση η οποία ανήκει στην κατηγορία της παρ. 1 του 
άρθρου 3 σε συνδυασμό με τις παρ. (β, γ) του άρθρου 4 
του Ν.998/1979, εμβαδού (4.625,80 τ.μ.) τεσσάρων χιλιά¬ 
δων, εξακοσίων είκοσι πέντε,ογδόντα τετραγωνικών μέ¬ 
τρων, που βρίσκεται στη δασική θέση «Άγιος Κωνσταντί¬ 
νος» της περιφέρειας Δ.Δ. Λυγιάς Δήμου Ευρωστίνης, 
του Νομού Κορινθίας, προσδιορίζεται από τα στοιχεία (1, 
2, 3,...,17, 1) στο συνημμένο από 6.4.2004 Τοπογραφικό 
Διάγραμμα κλίμακας 1:750 που συνέταξε ο Δασολόγος 
του Δασαρχείου Ξυλοκάστρου Κωνσταντίνος Χίνος, το¬ 
ποθέτησε τούτο σε απόσπασμα φύλλων χάρτη Γ.Υ.Σ. 
(αριθ. 6332/5 και 6332/7) κλίμακας 1:5.000, θεώρησε ο 
Δασάρχης Ξυλοκάστρου, αποτελούν αναπόσπαστα μέρη 
της απόφασής μας αυτής και έχει όρια: 

Ανατολικά: Με Ιδιωτικό δάσος Χαλεπίου Πεύκης (υπό 
αναγέννηση λόγω πυρκαγιάς), με Ιδιωτικό δάσος Χαλεπί¬ 
ου Πεύκης και με μη δασική έκταση. 

Δυτικά: Με δάσος Χαλεπίου Πεύκης. 

Βόρεια: Με Ιδιωτικό δάσος Χαλεπίου Πεύκης (υπό ανα¬ 
γέννηση λόγω πυρκαγιάς). 

Νότια: Με Ιδιωτικό δάσος Χαλεπίου Πεύκης. 

Για τυχόν προσφυγές κατά της απόφασης αυτής ισχύει 
η ημερομηνία δημοσίευσής της στην Εφημερίδα της Κυ- 
βερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 23 Ιουλίου 2004 

Η Γ ενική Γ ραμματέας Περιφέρειας 
ΑΓΓΕΛΑ ΑΒΟΥΡΗ 

